Cristóbal Colón (F105)

Cristóbal Colón (runkonumero F105) on Espanjan laivaston vuonna 2010 vesillelaskettu Álvaro de Bazán -luokan fregatti.

 Valmistus 

Alus tilattiin 20. toukokuuta 2005 Navantialta Ferrolista, missä köli laskettiin 29. kesäkuuta 2007. Alus laskettiin vesille 4. marraskuuta 2010 kumminaan kuningatar Margarita ja otettiin palvelukseen 23. lokakuuta 2012.Cristóbal Colón

 Palvelus 
Alus lähti 9. helmikuuta 2013 Ferrolista Rotaan, minne se saapui 11. helmikuuta. Rotassa aloitettiin aluksen katselmointi, tarkastukset ja miehistön koulutus, mikä päättyi 15. helmikuuta. Sikorsky SH-3 laskeutui 14. helmikuuta aluksen lentokannelle ensimmäisen kerran.

Alus lähti 24. helmikuuta 2014 Ferrolista liittyäkseen Intian valtamerellä käynnissä olevaan Atalanta-operaatioon. Alus vapautti Djiboutissa sisaraluksensa Álvaro de Bazánin palaamaan kotimaahan. Aluksen ollessa edelleen Djiboutissa aluksen tykki laukesi 16. maaliskuuta, mutta kranaatit suuntautuivat merelle yli hotellin ja moskeijan. Alus suojasi 26.-27. kesäkuuta Välimerellä Yhdysvaltain laivaston USS Vella Gulfia samalla kuin aluksen tutkajärjestelmää säädettiin torjumaan ballistisiaohjuksiaUSS Vella Gulf. Alus palasi 11. heinäkuuta kotisatamaansa.

Heinäkuun puolivälissä 2016 alus oli Norfolkissa Yhdysvalloissa, missä aluksen Aegis-järjestelmään perustuvan taistelunjohtojärjestelmän toiminta varmennettiin. Alus osallistui 2016 Sea Guardian harjoitukseen, jossa harjoiteltiin meriteiden suojausta ja kansainvälisen terrorismin torjuntaa. Alus oli 2017 Australiassa, missä se harjoitteli Australian laivaston kanssa. Paluumatkalla Espanjaan alus saattoi päätökseen maapallon kierämisensä.Cristóbal Colón

Marraskuusta 2020 maaliskuuhun 2021 alus oli Naton johtaman At Sea Demonstration ja Formidable shield 2021 harjoituksen lippulaivana. Sen miehistö ampui harjoituksen aikana ESSM ohjuksen lähes kolme kertaa ääntä nopeampaan merenpinnassa lentävään maaliin, joka tuhottiin.

 Lähteet 

Luokka:Álvaro de Bazán -luokan fregatit